CELEX: 62012CN0123
Language: el
Date: 2012-03-06 00:00:00
Title: Υπόθεση C-123/12: Αίτηση για την έκδοση προδικαστικής αποφάσεως την οποία υπέβαλε το Tribunalul Giurgiu (Ρουμανία) στις 6 Μαρτίου 2012 — SC Volksbank România SA κατά Comisariatul Județean pentru Protecția Consumatorilor Giurgiu

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/19
            
         Αίτηση για την έκδοση προδικαστικής αποφάσεως την οποία υπέβαλε το Tribunalul Giurgiu (Ρουμανία) στις 6 Μαρτίου 2012 — SC Volksbank România SA κατά Comisariatul Județean pentru Protecția Consumatorilor Giurgiu
   (Υπόθεση C-123/12)
   2012/C 151/33
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Giurgiu
   
      Διάδικοι στην υπόθεση της κύριας δίκης
   
   
      Αναιρεσείουσα: SC Volksbank România SA
   
      Αναιρεσίβλητη: Comisariatul Județean pentru Protecția Consumatorilor Giurgiu (Νομαρχιακή Επιτροπή Προστασίας των Καταναλωτών της πόλεως Giurgiu)
   
      Προδικαστικά ερωτήματα
   
   
               1)
            
            
               Μπορεί το άρθρο 4, παράγραφος 2, της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, να ερμηνευθεί υπό την έννοια ότι στους όρους «κύριο αντικείμενο της συμβάσεως» και «τιμή» στους οποίους αναφέρεται η ως άνω διάταξη, περιλαμβάνονται και τα αποτελούντα την αντιπαροχή της οποίας δικαιούται, δυνάμει συμβάσεως καταναλωτικής πίστεως, πιστωτικό ίδρυμα στοιχεία, και συγκεκριμένα το συνολικό ετήσιο πραγματικό επιτόκιο μιας συμβάσεως καταναλωτικής πίστεως, το οποίο συνίσταται ειδικότερα σε σταθερό ή κυμαινόμενο επιτόκιο, σε τραπεζικές προμήθειες και άλλα κόστη περιλαμβανόμενα και οριζόμενα στη σύμβαση;
            
         
               2)
            
            
               Μπορεί το άρθρο 4, παράγραφος 2, της οδηγίας 93/13/ΕΟΚ του Συμβουλίου να ερμηνευθεί υπό την έννοια ότι παρέχει σε κράτος μέλος, το οποίο μετέφερε την ανωτέρω διάταξη στο εσωτερικό δίκαιο, τη δυνατότητα να προβαίνει, στο πλαίσιο της ασκήσεως της δικαστικής εξουσίας, στον έλεγχο του καταχρηστικού χαρακτήρα των συμβατικών ρητρών οι οποίες αφορούν το αντικείμενο της συμβάσεως και τον πρόσφορο χαρακτήρα της τιμής;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).